Απόστολος Λιολίδης

Ο  Απόστολος Λιολίδης, γεννημένος στις 13 Αυγούστου 1977, είναι Έλληνας  παλαίμαχος διεθνής επιθετικός ποδοσφαιριστής, ο οποίος ξεκίνησε την καριέρα του από την Δόξα Συκεών και έκανε τα πρώτα επαγγελματικά του βήματα (1996) από τον Άρη Θεσσαλονίκης. Την πρώτη του χρονιά την είδε σχεδόν όλη από τον πάγκο της ομάδας αλλά σταδιακά μονιμοποιήθηκε στη βασική ενδεκάδα και έγινε γνωστός στο ευρύτερο ποδοσφαιρόφιλο κοινό.

Το καλοκαίρι του 2002 έμεινε ελεύθερος από τον Άρη και συνέχισε την καριέρα του στα γήπεδα της Ιταλίας με την φανέλα της Αταλάντα, αλλά και της άσημης Αλτσάνο Βερισίτ, στην οποία παραχωρήθηκε δανεικός το Γεναρη του 2003.Λιολίδης: Η χρονιά που θα θυμάται για πάντα (vid)

Το καλοκαίρι του 2003, επέστρεψε στην Ελλάδα για λογαριασμό του Πανιωνίου όπου κατέγραψε 9 συμμετοχές χωρίς να σημειώσει κάποιο τέρμα.Υπέγραψε στον Πανιώνιο ο Λιολίδης, παρελθόν ο Μάντζιος

Το Γενάρη του 2004 έμεινε ελεύθερος από την Πανιώνιο και ξαναγύρισε στη Θεσσαλονίκη για να φορέσει εκ νέου τη φανέλα του Άρη. Αγωνίστηκε σε 9 αγώνες πρωταθλήματος και σημείωσε ένα τέρμα, κόντρα στο Αιγάλεω, βοηθώντας αποφασιστικά την ομάδα να εξασφαλίσει την παραμονή της στην Α' κατηγορία. Στους "κίτρινους" αγωνίστηκε και στις αρχές της σεζόν 2004/05, αλλά μόνο για 3 αγώνες, χωρίς να σκοράρει.Απόστολος Λιολίδης: Ο κανονιέρης του Άρη

Συνολικώς με τη φανέλα του Άρη αγωνίστηκε σε 197 αγώνες, κατά βάση στην Α’ Εθνική αλλά και μια χρονιά, στη Β΄ Εθνική (1997-98).

Αναλυτικότερα είχε 124 συμμετοχές στην Superleague, 28 συμμετοχές στη Β΄ Εθνική, 42 συμμετοχές στο Κύπελλο Ελλάδας καθώς και 3 συμμετοχές στο Κύπελλο ΟΥΕΦΑ. Σημείωσε δε 54 συνολικά τέρματα, 28 εκ των οποίων στο πρωτάθλημα της Α' Εθνικής, 12 στο πρωτάθλημα της Β' Εθνικής και τα υπόλοιπα 14 στο θεσμό του Κυπέλλου.

Ακολούθως, το Γενάρη του 2005, αποδεσμεύθηκε από τον Άρη και συνέχισε στον Λεβαδειακό για τους επόμενους 5 μήνες, καταγράφοντας 11 συμμετοχές κι ένα γκολ στο πρωτάθλημα της Β' Εθνικής.Α΄ Εθνική: Το «πάρε δώσε»

Τη σεζόν 2005/06 διετέλεσε ποδοσφαιριστής της Νίκης Βόλου, καταγράφοντας 22 συμμετοχές κι 2 γκολ, πάλι στο πρωτάθλημα της Β' Εθνικής.

Το καλοκαίρι του 2006 υπέγραψε ετήσιο συμβόλαιο συνεργασίας με την Ηλιούπολη, με την φανέλα της οποίας οποίας αγωνίστηκε στο πρωτάθλημα της Γ' Εθνικής, όπου και ολοκλήρωσε την επαγγελματική του καριέρας ως ποδοσφαιριστής.
Εθνικές ομάδες 
Το 1999 αγωνίστηκε δύο φορές με την εθνική ανδρών και σημείωσε ένα γκολ.

Καριέρα

 Χρονιές Σύλλογος Συμμετοχές  Γκολ -1995 Δόξα Συκεών1995 ως 2002  Άρης Θεσσαλονίκης138392002-03 (α΄)  Αταλάντα202002-03 (β΄)  Αλτσάνο Βιρεσίτ1272003-04 (α΄)  Πανιώνιος90Ιαν. 2004 ως Ιαν. 2005  Άρης Θεσσαλονίκης121Ιαν. 2005-Ιουν 2005 Λεβαδειακός1112005-06  Νίκη Βόλου2422006-07   ΓΣ Ηλιούπολη2732007 ως 2009   ΓΣ Ηλιούπολη(;)(;) Χρονιές Εθνικές ομάδες Συμμετοχές  Γκολ  Ελπίδων1241999 Ανδρών21

Παραπομπές

 Εξωτερικοί σύνδεσμοι 

 http://www.national-football-teams.com/v2/player.php?id=10983

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές Γ.Σ. Ηλιούπολης Αττικής
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Αταλάντα ΜΚ